text: Flytrafik i dvale
  06 august 2012 kl. 07.40
  Cimber Sterlings krak 3. maj førte til et voldsomt fald i den indenlandske flytrafik.
  Det er gået værst ud over Billund Lufthavn, der ikke har haft indenrigstrafik siden konkursen. Først 13. august sætter SAS fly ind på ruten mellem Billund og København.
  Sønderborg Lufthavn har mistet 70 procent af passagererne i forhold til sidste år på trods af et nødprogram med fly fra Danish Air Transport i Vamdrup.
  Meldingen er den samme fra de øvrige lufthavne i provinsen, oplyser dagbladet Børsen.
  